Det planlagte prosjektet med å innføre alternativ behandlingsmetoder i barnehagen og skolen i Fyresdal er avlyst. Planen var at barna skulle dra seg i tærne i to minutter hver dag. Håpet har vært å styrke barnas imunforsvar ved hjelp av øvelsen.

Ordfører Erik Skjervagen har jobbet med fokus på alternativ medisin siden han overtok ordførerkjedet i 2011. Han har hentet mye av inspirasjonen fra kinesisk medisin, og har også sett til Danmark og Hugo Nilsen.

Kommunestyret har også vedtatt at kommunen skal satse på alternativ medisin, i tillegg til skolemedisin.

Les også:

(Artikkelen fortsetter under videoen)

Slik ville ordføreren at barna skulle gjøre Du trenger javascript for å se video.

Årsaken til at prosjektet nå avlyses er at foreldrene er skeptiske.

– Det er ganske nytt, og vi vet litt lite om det. Jeg er ikke imot det, for jeg vet det ikke er farlig. Men akkurat nå var jeg ikke klar for det, hvert fall ikke for mitt barn, sier Marlene Kiland, FAU-leder i Fyresdal Barnehage.

Skuffet over politiske motstandere

Senterpartipolitiker Bjørn Nome var imot forslaget Foto: Stian Wasjø Simonsen / NRK

I Barnehagen var 70 prosent av foreldrene positive til tiltaket, mens det på skolen var en motstand blant foreldrene. Ordføreren Erik Skjervagen har nå valgt å droppe hele prosjektet på grunn av at det har vært så omdiskutert.

Skjervagen er spesielt skuffa over motstanden blant de andre politikerne.

Barnehagestyrer Liv Jorde Bakke respekter foreldrene. Foto: Stian Wåsjø Simonsen / NRK

– Hadde de bare vært villig til å være med på et prøveprosjekt for å ha sett om dette kunne fungerte, men her viser man null åpenhet og bare avviser blankt.

Redd for omdømme

Senterpartipolitiker Bjørn Nome er lettet over at prosjektet ikke blir noe av i denne omgang. Han mener det har vært for mye snakk om alternativ medisin i kommunen.

– De signalene jeg har fått, og det jeg har lest i mediene og på nettet så er det mange som klør seg i hode over det som skjer i Fyresdal. Det kan skade omdømme vårt.

Ordfører Skjervagen vil heller ikke sett i gang noe som fører til dårlig reklame.

– Det er viktig for meg at dette blir oppfattet positivt blant innbyggerne, og det er klart at dersom dette skaper mye støy og negativ reklame er det ikke aktuelt.

Barnehagestyrer Liv Jorde Bakke var klar til å starte med prosjektet.

– Men nå sier foreldrene nei, og det forholder vi oss greit til. Det er ikke noe problem for oss.